# Φύλλα περιγραφικής αυτο-αξιολόγησης

**Δραστηριότητα 1η:**

Οι μαθητές/τρες, ανά ομάδες των τεσσάρων (4), καλούνται να διαμορφώσουν μια σύντομη παρουσίαση σε powerpoint που θα περιλαμβάνει τα βασικά σημεία του εργαστηρίου συνολικά, εικόνες και τα αποτελέσματα των εργασιών τους.

**Δραστηριότητα 2η:**

Στη συνέχεια οι μαθητές/τριες, χωρισμένοι/ες σε ομάδες των τεσσάρων (4), καλούνται σε συνεννόηση με τη Διεύθυνση του Σχολείου και τον Σύλλογο διδασκόντων/ουσών να παρουσιάσουν την εργασία τους και τα ευρήματά τους στα υπόλοιπα τμήματα του σχολείου. Θα δεχτούν ερωτήσεις και θα προσπαθήσουν να ευαισθητοποιήσουν το μαθητικό κοινό για την κλιματική αλλαγή και πως αυτή επηρεάζει την ζωή των μελισσών, αλλά και την ζωή όλων μας. Επίσης, οι μαθητές/τριες θα συζητήσουν με τους/τις συμμαθητές/τριές τους για τους τρόπους προετοιμασίας τους σχετικά με την κλιματική αλλαγή.

**Δραστηριότητα 3η:**

Οι μαθητές/τριες μπορούν να αυτοαξιολογηθούν επίσης γράφοντας ένα συνεχές κείμενο στο οποίο θα αναφερθούν στη συμμετοχή τους στο εργαστήριο, εστιάζοντας στα δυνατά τους σημεία, αλλά και επισημαίνοντας στοιχεία στα οποία δυσκολεύτηκαν. Επίσης, ενδιαφέρον θα είχε να προβούν και σε δικές τους προτάσεις για το τι θα ήθελαν να γίνει διαφορετικά.

Η αυτό-αξιολόγηση επιτυγχάνεται από τους/τις ίδιους/ες τους/τις μαθητές/τριες, οι οποίοι/ες αντιλαμβάνονται τη σπουδαιότητα της εργασίας τους και ανάλογα με τον τρόπο παρουσίασης της έρευνας τους, τη συμμετοχή των συμμαθητών/τριών τους και την ευαισθητοποίησή των συμμαθητών/τριων που ενημερώνονται, αυτό-αξιολογούν τη δική τους προσπάθεια.