**Αξιολόγηση Εργαστηρίου- Συνολική αποτίμηση & αναστοχασμός πάνω στην υλοποίηση - Εκδηλώσεις διάχυσης**

Το εργαστήριο αποτελεί μια ευκαιρία να ασχοληθούν οι μαθητές/τριες με την κοινωνία των μελισσών και μέσα από αυτή την ενασχόληση να αναπτύξουν την οικολογική τους συνείδηση, αλλά και να κατανοήσουν τις επιπτώσεις της κλιματικής αλλαγής στο περιβάλλον και κατ΄ επέκταση στον ίδιο τον άνθρωπο. Η προσέγγιση γίνεται, ως επί το πλείστον, μέσα από δράσεις βιωματικού χαρακτήρα στις οποίες πρωταγωνιστές/τριες είναι οι ίδιοι/ες οι μαθητές/τριες.

Ανάλογα με τον τόπο διεξαγωγής του εργαστηρίου, πολλές από τις προτεινόμενες δραστηριότητες μπορούν να αλλάξουν και να εξυπηρετήσουν πιο συγκεκριμένους σκοπούς.

Τέλος, η διάχυση των αποτελεσμάτων γίνεται από τους/τις ίδιους/ες τους/τις μαθητές/τριες – μέσω άρθρου στη σχολική εφημερίδα ή έντυπου υλικού – προς τους/τις συμμαθητές/τριές τους, αλλά και προς την τοπική κοινωνία. Η ευαισθητοποίηση του τοπικού πληθυσμού για τη σπουδαιότητα φύτευσης μελισσοκομικών φυτών, για τη μείωση χρήσης των φυτοφαρμάκων, με στόχο την προστασία του περιβάλλοντος και τον περιορισμό της κλιματικής αλλαγής είναι εξαιρετικά σημαντική.