# Ενδεικτικές δραστηριότητες για την περιγραφική αξιολόγηση

**Δραστηριότητα 1η**

Ο/Η εκπαιδευτικός παρακολουθώντας την εργασία των μαθητών και των μαθητριών στις ομάδες και έχοντας συντονιστικό ρόλο μπορεί:

Α) Να καταγράψει την αποτελεσματική ή μη λειτουργία των ομάδων και τη συμμετοχή όλων των εμπλεκόμενων μαθητών/τριών στην ομάδα, ανάλογα με το πόσο συμβάλλει ο/η καθένας/μία από αυτούς/ες στις προτεινόμενες δραστηριότητες και στους ρόλους που έχει αναλάβει.

Β) Να επιλέξει ορισμένους/ες μαθητές/τριες και να διερευνήσει, μέσω της παρατήρησης, σημεία που ο/η ίδιος/α κρίνει αναγκαία (συμμετοχή, διάθεση συνεργασίας, διατύπωση απόψεων κλπ).

**Δραστηριότητα 2η**

Να διαμορφώσει μια κλείδα παρατήρησης, την οποία θα πρέπει να συμπληρώνει βάσει των κριτηρίων που έχει ο/η ίδιος/α θέσει:

|  |  |  |  |  |
| --- | --- | --- | --- | --- |
| **Ομάδα Α** | **Μαθητής/τρια 1** | **Μαθητής/τρια 2** | **Μαθητής/τρια 3** | **Μαθητής/τρια 4** |
| Ευχέρεια αναζήτησης στο  Διαδίκτυο. |  |  |  |  |
| Συνεργασία και ανταλλαγή  απόψεων με άλλα μέλη της ομάδας. |  |  |  |  |
| Συμμετοχή σε όλη τη διάρκεια εργασίας της ομάδας και βοήθεια στο  τελικό αποτέλεσμα. |  |  |  |  |
| Παραγωγή προφορικού  λόγου με επιχειρήματα. |  |  |  |  |
| Παραγωγή γραπτού κειμενικού είδους με βάση τον επικοινωνιακό του  χαρακτήρα. |  |  |  |  |

**Δραστηριότητα 3η**

Να μοιράσει και να ζητήσει τη συμπλήρωση των φύλλων με τις κλειστού τύπου ερωτήσεις ή εναλλακτικά οι ερωτήσεις αυτές να απαντηθούν σε ομάδες ή και στην ολομέλεια της τάξης, με προβολή τους στον πίνακα και με συζήτηση όλων των μαθητών/τριών.