**ΦΥΛΛΟ ΕΡΓΑΣΙΑΣ (για 3ο εργαστήριο)**

Κατασκευή κυψέλης

Στις μέρες μας συναντάμε κυρίως δύο (2) τύπους κυψελών, τις πλαστικές και τις ξύλινες. Μεταξύ τους υπάρχουν αρκετές και σημαντικές διαφορές, όπως το κόστος, η συντήρηση, η θερμομόνωση κλπ. Οι πλαστικές είναι πιο ακριβές, δεν χρειάζονται σχεδόν καθόλου συντήρηση και παρέχουν αρκετά καλή θερμομόνωση. Από την άλλη, οι ξύλινες είναι πολύ πιο φθηνές, χρειάζονται αρκετή συντήρηση, δεν παρέχουν επαρκή θερμομόνωση και έχουν λιγότερη διάρκεια ζωής από τις πλαστικές.

Παλαιότερα οι μελισσοκόμοι χρησιμοποιούσαν κυψέλες από πηλό και όχι μόνο.



**Δραστηριότητα 1η**

Οι μαθητές/τριες ανά ομάδα ξεκινούν την κατασκευή της κυψέλης τους, σύμφωνα με τους περιορισμούς και τις παρακάτω προϋποθέσεις:

1. Η κυψέλη να μην ξεπερνά τα τριάντα (30) εκατοστά στο πλάτος και τα σαράντα (40) εκατοστά στο ύψος.
2. Να υπάρχει πόρτα εισόδου – εξόδου των μελισσών.
3. Να υπάρχει άνοιγμα στο επάνω μέρος ή στο πλάι, έτσι ώστε να μπορεί ο μελισσοκόμος να επιθεωρήσει το μελίσσι του.
4. Να είναι βαμμένη σε απαλά χρώματα (μονοχρωμία, διχρωμία ή και πολυχρωμία). Το μαύρο χρώμα καλό είναι να αποφεύγεται. Το άσπρο, το κίτρινο, το πράσινο, το γαλάζιο είναι πολύ πιο αποδεκτά και φιλικά χρώματα προς τις μέλισσες.
5. Να έχετε προβλέψει και κατασκευάσει σύστημα εξαερισμού της κυψέλης.
6. Να δημιουργήσετε σύμφωνα με το πώς εσείς φαντάζεστε και θέλετε την κυψέλη σας. Όλα τα σχήματα είναι αποδεκτά (τετράγωνο, τρίγωνο, παραλληλόγραμμο, κύκλος, ρόμβος ή ό,τι άλλο εσείς επιθυμείτε).

Καλή επιτυχία!